20.6.2003 Euroopan unionin virallinen lehti L 152/41 NEUVOSTON PÄÄTÖS, tehty 2 päivänä kesäkuuta 2003, Euroopan yhteisön ja Vietnamin sosialistisen tasavallan tekstiili- ja vaatetustuotteiden kauppaa ja muita markkinoiden avaamistoimenpiteitä koskevan sopimuksen muuttamisesta kirjeenvaihtona tehdyn sopimuksen allekirjoittamisesta Euroopan yhteisön puolesta ja sen väliaikaisesta soveltami- (2003/453/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan kanssa, ottaa huomioon komission ehdotuksen, sekä katsoo seuraavaa: (1) — Komissio on neuvotellut yhteisön puolesta Vietnamin kanssa kirjeenvaihtona tehdyn tekstiilituotteiden kauppaa koskevan sopimuksen, jäljempänä 'sopimus'. (2) — Sopimus parafoitiin 15 päivänä helmikuuta 2003. (3) — Jotta molemmat osapuolet voisivat hyötyä sopimuksen tuomista eduista välittömästi asiaan kuuluvien ilmoi- tusten jälkeen, on asianmukaista soveltaa sopimusta väliaikaisesti 15 päivästä huhtikuuta 2003 alkaen vasta- vuoroisuusperiaatetta noudattaen, kunnes sopimuksen tekemistä varten tarvittavat menettelyt on saatettu päätökseen. (4) — Sopimus olisi allekirjoitettava yhteisön puolesta, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Vietnamin sosialistisen tasavallan tekstiili- ja vaatetustuotteiden kauppaa ja muita markkinoiden avaamistoimenpiteitä koskevan sopi- muksen muuttamisesta kirjeenvaihtona tehty sopimus (') ja sen väliaikainen soveltaminen sillä edellytyksellä, että neuvosto tekee päätöksen sopimuksen tekemisestä. Sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö tai henkilöt, jolla tai joilla on valtuudet allekirjoittaa sopimus yhteisön puolesta sillä edellytyksellä, että sopimus tehdään. (') EYVL L 410, 31.12.1992, s. 279. 3 artikla Sopimusta sovelletaan väliaikaisesti 15 päivästä huhtikuuta 2003 alkaen vastavuoroisuusperiaatetta noudattaen, kunnes sen tekemistä varten tarvittavat menettelyt on saatettu päätökseen. 4 artikla 1. — Kiintiöitä lisätään vuosittain sopimuksen liitteessä 2 oleville tasoille Vietnamin täytettyä Euroopan yhteisön ja Viet- namin sosialistisen tasavallan tekstiili- ja vaatetustuotteiden kauppaa ja muita markkinoiden avaamistoimenpiteitä koskevan sopimuksen 3 artiklan 3, 4, 8 ja 10 kohdan mukaiset sitou- muksensa. 2. — Jos Vietnam ei täytä mainitun sopimuksen 3 artiklan 3, 4, 8, 9 ja 10 kohdan mukaisia velvoitteitaan vuonna 2003, vuoden 2003 kiintiöitä vähennetään liitteen 2 sarakkeessa 3 oleville tasoille. Jos Vietnam ei täytä velvoitteitaan vuosina 2004 tai 2005, näitä tasoja korotetaan 3 prosenttia vuodessa. Kyseisissä tapauksissa tarkistettujen kiintiötasojen ylittäneet jo viedyt määrät vähennetään seuraavien vuosien kiintiöistä. 3. — Päätös 2 kohdan täytäntöönpanosta tehdään tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 (?) 17 artiklassa tarkoitettujen menettelyjen mukaisesti. Tehty Luxemburgissa 2 päivänä kesäkuuta 2003. Neuvoston puolesta Puheenjohtaja K. STEFANIS (?) EYVL L 275, 8.11.1993, s. 1, asetus sellaisena kuin se on viimeksi muutettuna asetuksella (EY) N:o 138/2003 (EYVL L 23, 28.1.2003, s. 1).